**Република Србија**

**Град Београд**

**Основна школа „Кнегиња Милица“**

**Јурија Гагарина 78**

**11070 Нови Београд**

**http://www.oskneginjamilica.edu.rs/**

**Број: 01-201/3**

**16.04.2018. године**

На основу члана 39. и 61. Закона о јавним набавкама („Службени гласник РС“ бр. 124/2012, 14/2015 и 68/2015), члана 6. Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС“ 86/2015) и Одлуке о покретању поступка јавне набавке број 01-201/1 од 16.04.2018. године, службеник за јавну набавку именован Решењем број 01-201/2 од 16.04.2018. године, у поступку јавне набавке мале вредности упућује

**ПОЗИВ ЗА ПОДНОШЕЊЕ ПОНУДA**

**У ПОСТУПКУ ЈАВНЕ НАБАВКЕ МАЛЕ ВРЕДНОСТИ БРОЈ 01/18**

**РАДИ ЗАКЉУЧЕЊА УГОВОРА О ЈАВНОЈ НАБАВЦИ ЕЛЕКТРИЧНЕ ЕНЕРГИЈЕ**

Предмет јавне набавке број 01/18 јесу добра – Електрична енергија (09310000), у свему према опису и спецификацији датој у Конкурсној документацији.

Право учешћа у поступку имају сва физичка и правна лица која испуњавају услове из чланова 75. и 76. Закона о јавним набавкама и поседују важећу дозволу надлежног органа за обављање делатности, која је предмет набавке тј. Лиценцу за трговину електричном енергијом на тржишту електричне енергије издату од Агенције за енергетику РС и потврду исте Агенције да је та лиценца још увек важећа или адекватан документ предвиђен прописима државе у којој страни понуђач има седиште. Услови које понуђач треба да испуни као и начин на који се доказује њихова испуњеност ближе су одређени Конкурсном документацијом.

Заинтересована лица могу преузети Конкурсну документацију на интернет адреси наручиоца [**http://www.oskneginjamilica.edu.rs/**](http://www.oskneginjamilica.edu.rs/)или на Порталу јавних набавки.

Понуда се сачињава у складу са овим Позивом, а према упутству и захтевима из Конкурсне документације на прописаном обрасцу. Понуда са прилозима мора бити у затвореном коверту са назнаком: „**Понуда за јавну набавку** **01/18 - НЕ ОТВАРАТИ”**, примљена и заведена на писарници наручиоца најкасније 25.04.2018. године до 10 часова. На полеђини коверта навести пун назив, адресу, e-mail адресу, телефон, факс и особу за контакт понуђача.

Уз понуду понуђачи достављају и доказе о испуњености услова за учешће у поступку, дефинисане Законом и конкурсном документацијом, који могу бити оригинали, оверене или неоверене фотокопије.

Понуда са варијантама није дозвољена.

Непотпуне и неблаговремене понуде неће се разматрати.

**Напомена:** Уколико понуђач подноси понуду путем поште, без обзира да ли је послао понуду обичном, препорученом пошиљком или путем брзе поште, **релевантна је једино чињеница када је наручилац понуду примио**, односно да ли је наручилац примио понуду пре истека рока за подношење понуда (у којој ситуацији ће понуда бити благовремена), **те није релевантан моменат када је понуђач послао понуду**.

Јавно отварање понуда извршиће се у 10.15 часова, последњег дана рока, тј. 25.04.2018. године у просторијама наручиоца, у улици Јурија Гагарина број 78, Нови Београд.

Активно учешће у поступку отварања понуда могу имати представници понуђача који имају овлашћења за присуство отварању понуда.

Одлука о додели уговора биће донета под условима из члана 107. Закона, применом критеријума „најнижа понуђена цена“, у року од десет дана од дана јавног отварања.

Уговор се склапа одмах по стицању законских услова.

Додатне информације могу се добити сваког радног дана од 9 – 14 часова на адреси наручиоца или путем e-mail адресе fimigo.beograd@gmail.com.